Aarhuus Stifts-Tidende, 1846-12-16
Auctioner. Den 21de Decbr. i Sæby over det Ilandbjergede fra den strandede Skonnert Swan, hvori blandt 2000 Pakker Papir, endeel Saffran, 47 Sække Peber, 37 Flasker Victriololie, endeel Tobakker &c. - S.D. paa Hirtsholmen over det Bjergede af den preussiske Brig, neunte Marz, hvoriblandt 1800 Tdr. Steenkul, Skibs-Efterretninger. Den 2den de tildrog der sig i Farvandet mellem Kullens Fyr og Anholt, ombord paa Briggen Hero af Dunder, paa Reisen fra Danzig, til London med Hvede, at Capt. og Styrmanden bleve af nogle Matroser overfaldne med Hug og Slag, og truede paa Livet, saa de maatte flygte ned i Kahytten, hvorfra Capt. løsnede et skarpt Skud paa Matroserne, hvorved Bøssepiben sprang og Capt. mistede Tommel og Pegefingeren paa den venstre Haand. Skibet er kommet ind til Gothenborg. Forlangte Jndrykkelser. Julen nærmer sig, og der tænkes paa Julegaver til Voxne og Børn; i denne Anledning er under Arbeide en Kukkasse, fuld af de interessanteste billeder; saaledes findes afbildet en jydsk Jernbane, og paa den farer med Lynets Fart Locomotivet med Train af Vogne. En Stænderdeputeret er ved et uheldigt Spring falden ned i et af Hjulene, og gaaer rundt med Hjulet, lige til Hamborg, hvor, da Staden er flyttet langt nærmere, man seer Renck, som Actiehaver i den holsteenske Jernbane, staae med de øvrige Tydskere og raabe: "Nu vil vor Bane betale sig! De Handlende i de jydske Kjøbstæder seer man rive sig i Haaret, da Land- og Kjøbstædboerne forsyne sig selv fra Hamborg med Fornødenhederne; de Sofarende, der nu have tabt endmere af deres Fart, seer man beskjæftige sig med at udbedre Fiskergarn, og agere Sjouere; En af dem har Conducteuren i Armen, idet han giver ham en Fortegnelse paa allehaande Ting, der skulle kjøbes i Hamborg. Man seer Landboerne holde paa Samlingsstederne ved Banen med Kurve, Kasser, Pakker, fede Stude, slagtede Kreaturer, kort: allehaande daglige Fornødenheder, som pakkes paa Vognene, medens vore Handlende staae klædte som Hamborgernes Krambod Drenge. Et Tog kommer tilbage paa et andet billed, og der seer man den elegante Verden forsyne sig med alle mulige Fornødenheder, lige indtil Klædningsstykker, Skraa- og Røgtobak. De jydske Kjøbmænd, Haandværkere og Søfolk staae med lange Ansigter, have tilsnøret Maven med en Læder-Rem, og Trainet sees fyldt med Hamborger Schakker=Jøder, der Alle sees at være hjerteglade; man seer dem spise af Potter, der endnu ryge. Man seer atter et Vogn-Train afgaae. Locomotivet trækker kun en simpel Bondevogn, og dog fyres der bestandigt. Flere spørge hinanden, hvad er den Vogn ladet med Man seer flere Stænderdeputerede Svaret ud af Øinene: Løfter og god billie, Offer fra alle dem, der paa egen Haand titulere sig Folket. Hvem Fanden skulde troe, at den usle Vogn kunde være saa tung! Opfordret ved Thyge Kjers Erklæring i dette Blads No 199 finde vi kun fornødent at henholde os til vort tidligere Jnserat; dog tilføie vi, at hvad der i dette er fremstillet, er saa sandfærdigt, at dets Rigtighed lovligt kan bevises. Vi driste os endog til herved at sige ham, at hvad vi have anført om hans Yttring den 9de f. M. er i det Hele taget, og saavidt det var muligt at opfatte samme, fremstillet saaledes, at Meningen ikke i mindste Maade er forvansket. Det vilde være ligesaa latterligt som hensigtsløst, om vi i denne Sag, som vi kjende altfor godt til, vilde fordre nogen detailleret Fremstilling af ham, thi deels var han den 9de f. M., da han gav os den Jrettesættelse, hvorfor der saa længe var arbeidet, i en heftig angreben Sindsstemning, og deels tør vil haabe, at Enhver som kjender baade ham og os, vil, uden videre Forsikkring af os, ansee det mere sandsynligt, at han ene har kunnet feile i sin Erindring, end at saadant skulde være Tilfældet med os Alle. Vi skulle iøvrigt kun bemærke, at vi ikke agte videre at indlade os med ham i Avisstrid, hvorved Jntet er at vinde, men at vi haabe, at Sagen, efter derom skeet Jndstilling, snart vil blive behandlet og paakiendt for sit rette Forum H. W. Kaalund. A. Andersen. Otto Høyer. A. C. Christensen. J. Ch. Petersen. A. Martens. P. Henriksen. J. Bagger. J. Christensen. C. Warburg. Carl F. T. Petersen. Ch. Wissing. O. M. Steensen. J. Sørensen. Hans G. Bagger. C. Sørensen. J. Andersen. A. Meinhardt. N. Stampe. Paa en Tid, da Pengemangelen er saa almindelig og endogsaa i høi Grad trykkende, da hverken Nationalbanken eller dens Filialer ere i Stand til at tilfredsstille Trangen eller udrede de Midler, som ere fornødne til Jndkjøb af Landets kostbare Producter, vilde det vistnok være hensigtsmæssigt og et almindeligt Ønske, naar der kunde udtænkes et Middel til at afhjælpe Pengetrangen og til at lette Omsætningerne imellem Mand og Mand. Jndsenderen heraf har i denne Retning fattet en Jdee, hvis Realisation han troer mulig, og hvilken han herved indstiller til de respective Handels-Comiteers nærmere Drøftelse. Handelstanden maatte søge at bringe Vexler paa mindst 100 Rbd., udstedte af bekjendte solide Mænd og accepterede af agtede Huse paa Vexelpladsene Kjøbenhavn, Hamburg, Flensburg og Aarhuus, i Circulation. Et saadant Papir, som er fuldkommen lovligt, maatte udstædes paa 3 Maaneder og have 8 Løbedage, tilsammen 98 Dage, hvoraf den lovlige Rente eller Disconto maatte normeres til 4 PC. af Papirer paa alle benævnte Pladse. Disse 4 PC. pro Anno vilde da af 100 Rbd. udgjøre i 3 Mdr. 8 Dage 1 Rbd. 8 Sk., der vilde være over en Skilling pr. Rigsbankdaler daglig Rente. Den, som gav en saadan Vexel i Betaling, maatte godtgjøre Discontoen eller Renten i 3 Mdr. 8 Dage af 4 PC., og Modtageren fik saaledes fuld Valuta for 100 Rbd. Ved at afhænde dette Papir efter kort eller længere Tid vilde saa mange Dages Renter være at tjene for Jhændehaveren, som Vexlen havde været hans Eiendom, og Resten kunde han lade sig udbetale af den næste Eier, og naar antages at et saadant Papir havde været i en Mands Værge 3 Mdr. 8 Dage, saa var Renten 4 PC. af 100 Rbd. eller 1 Rbd. 8 Sk. tjent. En Banco=Seddel derimod giver ingen Renter, om den ligger nok saa længe i en Mands Værge, men taber endog Renten, naar den ikke paa en fordeelagtig Maade sættes i Virksomhed. Naar et saadant Papir som omtalt havde løbet sine 3 Mdr. eller 90 Dage, ja endogsaa en Deel af Løbedagene, vilde det let kunne afhændes som et a vista eller kort Papir med en Avance af 1/4 PC., som Banken tager for korte Papirer; det vilde endog blive søgt af dem, som skulde dække eller sende Penge-Remisser, enten til Kjøbenhavn, Hamburg, Flensburg eller til Aarhuus, og Folk, fornemmelig Landmanden, som nu gjemme deres Penge enten paa Kistebunden, hvor de let raadne, eller i de uvirksomme Sparekasser og der kun erholde 3 PC., vilde have Anledning til at gjøre deres Penge frugtbringende til 4 PC. pro Anno, og hvad der er saare vigtigt, til enhver Tid at kunne disponere eller være Herrer over deres Penge. Det Samme kan ordnes med Vexler paa Hamborg, som kunne udstædes paa 150 a 300 Mk. Bco. og udbetales a pari med Godtgjørelse af de normerede 4 PC. Rente; men paa Vexlen maatte tilføies, at Acceptanten i Hamborg udbetalte CoursDifference saaledes, at naar bemeldte 150 Mk. Bco. vare modtagne til pari, som er 200 PC. eller 2 Rbd. for 3 Mk. Bco., altsaa for 100 Rbd., og Coursen kun var 198 paa Forfaldsdagen, blev Vexlens Eier godtgjort 1 Rbd., hvorved Eieren af Vexlen intet Tab kunde lide ved Coursen. Man kunde og for at undgaae Cours-Differencer trække, 50 a 100 Sp. paa Flensborg og Hamborg. Derved vilde rigtignok en Mængde smaae Vexler komme i Circulation, men de vilde under saa trykkende Pengeperioder som de nærværende betydeligt lette Omsætningen i Handel og Vandel, og de meget betydelige, men uvirksomme Pengemasser, som til stor Skade for Handelen henligge i Sparekasserne, vilde komme i Rullance, fordi Eieren hellere vilde indtage A end 3 PC. pro Anno, og berhos dog hvert Øieblik uden foregaaende Opsigelse kan gjøre Penge. Hverken Coursen eller Disconten vilde da blive saa ustadig, hvilket jo er til stor Skade for Handelen i Almindelighed. At Pengemændene, der nu ei undsee sig ved at tage ubillige Renter, ofte indtil 12 PC. og derover pro Anno ville fraraade en saadan Foranstaltning som resikabel, det har Jndsenderen forudseet; men hvad Resiken angaaer, da vil han henvise til Bankerne, som aarlig tage Millioner Mark Bro. paa Hamborg og Millioner Rigsbankdaler paa Kjøbenhavn, Aarhuus og Flensborg i Vexler, hvor der i Almindelighed kun er 2 a 3 gode Navne, eller trende agtede og for solide anseete Mænd, og man hører dog ikke at Banken, skjøndt den aarlig omsætter Millioner, taber Noget, men derimod tjener enorme Summer. f. A. circa 900,000 til Eierne og Speculanterne i Bankactier. Resiken i det Tilfælde, hvor Vexlernes paalydende Sum ikke overstiger 100 Rbd., og hvor et saadant Papir let og hurtigt gaaer imellem en Deel gode Mænd, har ingen Betydning; men vigtig og nødvendig er en saadan lovlig Praxis af Vexel-Circulationen paa smaae Summer imellem Mand og Mand, saalænge Bankens Seddel eller Sølvmasse ikke er tilstrækkelig til Landets Fornødenheder, og kommer den i Gang, vil det snart vise sig, at her er Penge nok i Landet, thi man vil dog hellere gjøre sine Penge frugtbringende til en høiere Rente og paa en sikker og let disponibel Maade, end lade dem ligge ufrugtbringende paa Kistebunden, eller tage tiltakke med den af Sparekasserne i nærværende Conjuncturer kun sparsomt tildeelte Rente. Redact. er bleven anmodet om, at optage her i Bladet følgende bemærkninger, som have staaet indførte i den Hempelske Avis.